
Turun kaupungin ehdot henkilötietojen käsittelijälle 


1 Yleistä

1.1 Tämä sopimusliite ”Turun kaupungin ehdot henkilötietojen käsittelijälle” on osa sopimusta kuntalain 54 §:n mukaisesta viranomaistehtävän hoidosta, jäljempänä ”Sopimus”.

1.2 Tässä sopimusliitteessä määritetään vastuukuntaa ja jäsenkuntaa sitovasti ne henkilötietojen käsittelyä ja tietosuojaa koskevat sopimusehdot, joiden mukaisesti jäsenkunta käsittelee henkilötietoja vastuukunnan puolesta ja lukuun. Mikäli jäsenkunta muodostaa Sopimuksen toteuttamisen yhteydessä henkilörekistereitä, jäsenkunta vastaa niistä EU:n yleisen tietosuoja-asetuksen mukaisena rekisterinpitäjänä.

1.3 Sopijapuolet sitoutuvat noudattamaan toiminnassaan soveltuvaa voimassaolevaa henkilötietojen käsittelyyn ja tietosuojaan liittyvää lainsäädäntöä, ja lisäksi Sopijapuolet sitoutuvat saattamaan henkilötietojen käsittelyn ja tietosuojan EU:n yleisen tietosuoja-asetuksen (EU)2016/679 mukaiselle vaatimustasolle ennen Sopimuksen toteuttamiseen ryhtymistä.

2 Sopijapuolten roolit henkilötietojen käsittelyssä

2.1 Vastuukunta toimii työvoimapalveluiden valtakunnalliseen tietovarantoon tallennettavien henkilötietojen käsittelyä ja tietosuojaa koskevan lainsäädännön tarkoittamana rekisterinpitäjänä, silloin kun se määrittelee henkilötietojen käsittelyn tarkoitukset ja keinot. Sopijapuolet ymmärtävät, että rekisterinpitäjänä vastuukunta saa käyttää ainoastaan sellaisia henkilötietojen käsittelijöitä, jotka toteuttavat riittävät suojatoimet asianmukaisten teknisten ja organisatoristen toimien täytäntöön panemiseksi niin, että käsittely täyttää kulloinkin voimassaolevan henkilötietojen käsittelyyn ja tietosuojaan liittyvän kansallisen lainsäädännön vaatimukset ja EU:n yleisen tietosuoja-asetuksen vaatimukset, ja että sillä varmistetaan rekisteröidyn oikeuksien suojelu.

2.2 Jäsenkunta toimii henkilötietojen käsittelyä ja tietosuojaa koskevan lainsäädännön tarkoittamana henkilötietojen käsittelijänä, joka käsittelee vastuukunnan henkilötietoja vastuukunnan puolesta ja lukuun. 

3 Alihankkijat, jotka käsittelevät henkilötietoja

3.1 Jäsenkunta ei saa käyttää henkilötietojen käsittelyyn alihankkijaa ilman vastuukunnan antamaa kirjallista ennakkolupaa. Jäsenkunnan on tiedotettava vastuukunnalle kirjallisesti kaikista suunnitelluista muutoksista, jotka koskevat henkilötietojen käsittelijöinä toimivien alihankkijoiden lisäämistä tai vaihtamista. Vastuukunnalla on oikeus kieltää jäsenkunnan esittämät muutokset. 

3.2 Siltä osin kuin jäsenkunta käyttää toiminnassaan alihankkijoita, jotka käsittelevät henkilötietoja, alihankintaan sovelletaan Sopimuksen lisäksi tässä sopimusliitteessä kuvattuja ehtoja. Jäsenkunnalla on velvollisuus sopimuksilla sitouttaa käyttämänsä alihankkijat noudattamaan tämän sopimusliitteen ehtoja.
3.3 Jäsenkunta on vastuussa mahdollisista työllisyysalueen henkilötietoja käsittelevien alihankkijoidensa Sopimuksen, tämän sopimusliitteen tai sovellettavan lainsäädännön taikka EU:n yleisen tietosuoja-asetuksen rikkomisista tai laiminlyönneistä kuin omistaan. Jos tietojen käsittelyä suorittava alihankkija ei täytä tietosuojavelvoitteitaan, jäsenkunta on edelleen täysimääräisesti vastuussa suhteessa vastuukuntaan. Jos vastuukunta perustellusti katsoo, että jäsenkunnan alihankkija ei täytä tietosuojavelvoitteitaan, vastuukunnalla on oikeus vaatia jäsenkuntaa vaihtamaan alihankkijaa. Jäsenkunnan on vastuukunnan perustellusta vaatimuksesta vaihdettava alihankkijaa ilman aiheetonta viivästystä. 

4 Henkilötietojen käsittelijän yleiset velvollisuudet

4.1 Henkilötietojen käsittelijä käsittelee henkilötietoja lain ja vastuukunnan antamien ohjeiden mukaisesti.

4.2 Henkilötietojen käsittelijä sitoutuu varmistamaan, että kaikki sen alaisuudessa toimivat henkilöt, joilla on oikeus käsitellä henkilötietoja, ovat sitoutuneet noudattamaan salassapitovelvollisuutta tai heitä koskee asianmukainen lakisääteinen salassapitovelvollisuus.

4.3 Henkilötietojen käsittelijän on myös toteutettava toimenpiteet sen varmistamiseksi, että jokainen henkilötietojen käsittelijän alaisuudessa toimiva luonnollinen henkilö, jolla on pääsy henkilötietoihin, käsittelee niitä ainoastaan lain ja vastuukunnan ohjeiden mukaisesti.

4.4 Henkilötietojen käsittelijä sitoutuu ilman aiheetonta viivästystä ilmoittamaan vastuukunnalle kaikista rekisteröityjen pyynnöistä, jotka koskevat voimassa olevan lainsäädännön sekä EU:n yleisen tietosuoja-asetuksen mukaisten rekisteröidyn oikeuksien käyttämistä.

4.5 Henkilötietojen käsittelijä sitoutuu avustamaan vastuukuntaa asianmukaisilla teknisillä ja organisatorisilla toimenpiteillä, jotta vastuukunta pystyy täyttämään velvollisuutensa vastata pyyntöihin, jotka koskevat rekisteröidyn oikeuksien käyttämistä. Näiden oikeuksien käyttämistä koskevat pyynnöt voivat edellyttää siltä avustamista rekisteröidylle tiedottamisessa ja viestinnässä sekä rekisteröidyn oikeuksien toteuttamisessa. 


4.6 Henkilötietojen käsittelijä sitoutuu tarvittaessa avustamaan vastuukuntaa EU:n yleisen tietosuoja-asetuksen mukaisen tietosuojaa koskevan vaikutusten arvioinnin tekemisessä, mahdollisessa ennakkokuulemisessa ja mahdollisen tietosuojaa koskevan sertifioinnin hankkimisessa. 

4.7 Henkilötietojen käsittelijä ei saa siirtää henkilötietoja EU:n tai ETA-alueen ulkopuolelle ilman vastuukunnan kirjallista ennakkolupaa.

4.8 Henkilötietojen käsittelijä saattaa vastuukunnan saataville kaikki tiedot, jotka ovat tarpeen tässä sopimusliitteessä kuvattujen velvollisuuksien noudattamisen osoittamista varten, ja sallii vastuukunnan valtuuttaman auditoijan suorittamat auditoinnit, kuten tarkastukset, sekä osallistuu niihin. 

5 Tietoturvaloukkaukset

5.1 Henkilötietojen käsittelijän on ilmoitettava kirjallisesti henkilötietojen tietoturvaloukkauksesta tai sen epäillystä vastuukunnalle viipymättä, mutta viimeistään 24 tunnin kuluessa tiedon saamisesta. Ilmoitus voi olla alustava, ja sitä voidaan täydentää annetun määräajan jälkeen ilman aiheetonta viivästystä. Alustavan ilmoituksen tulee sisältää seuraavat asiat: 1) mitä epäillään tapahtuneen, milloin ja koska tullut ilmi, 2) alustava arvio mitä henkilötietoja ja kuinka monen henkilön tietoja loukkaus koskee ja 3) kuka antaa lisätietoja? Lisäksi jäsenkunta sitoutuu ilmoittamaan vastuukunnalle muista olennaisista häiriö- tai ongelmatilanteista, joilla voi olla vaikutuksia rekisteröityjen asemaan ja oikeuksiin. Ilmoitus on tehtävä edellä mainitussa määräajassa.


5.2 Henkilötietojen käsittelijän on annettava vastuukunnalle viipymättä, kuitenkin viimeistään seitsemän (7) päivän kuluessa, vähintään seuraavat tiedot tietoturvaloukkauksesta:

1) kuvattava henkilötietojen tietoturvaloukkaus, mukaan lukien mahdollisuuksien mukaan asianomaisten rekisteröityjen ryhmät ja arvioidut lukumäärät sekä henkilötietotyyppien ryhmät ja arvioidut lukumäärät; 

2) tietojärjestelmään kohdistuneen tietoturvaloukkauksen tapahtuma-ajan lokitiedot, joilla tarkoitetaan aikajärjestyksessä kirjattua tallennetta tietoverkkojen, sovellusten, järjestelmien ja tietosisältöjen tapahtumista ja niiden aiheuttajista;

3) ilmoitettava tietosuojavastaava tai muu vastuuhenkilö, jolta voi saada asiassa lisätietoja;

4) kuvattava henkilötietojen tietoturvaloukkauksen todennäköiset seuraukset;

5) esitettävä arvio aiheutuuko tietoturvaloukkauksesta todennäköisesti rekisteröidyn oikeuksiin tai vapauksiin kohdistuva korkea riski; sekä

6) kuvattava toimenpiteet, joita kyseinen henkilötietojen käsittelijä ehdottaisi tai joita se on toteuttanut henkilötietojen tietoturvaloukkauksen johdosta ja tarvittaessa myös toimenpiteet mahdollisten haittavaikutusten lieventämiseksi.

6 Muita vaatimuksia

6.1 Vastuukunnalla on oikeus muuttaa, täydentää ja päivittää jäsenkunnalle antamiaan henkilötietojen käsittelyä ja tietosuojaa koskevia ohjeita. Nämä ohjeet voivat olla henkilötietojen käsittelyä tai tietosuojaa koskeviin teknisiin tai organisatorisiin toimenpiteisiin liittyviä muutoksia, täydennyksiä tai päivityksiä. Jäsenkunta ja muut henkilötietojen käsittelijät sitoutuvat noudattamaan näitä muutettuja, täydennettyjä tai päivitettyjä ohjeita.

6.2 Jäsenkunta sitoutuu reagoimaan viimeistään 36 tunnin kuluessa vastuukunnan yhteydenotosta ja vastaamaan viimeistään yhden (1) viikon kuluessa vastuukunnan tietosuojaa koskeviin ilmoituksiin, reklamaatioihin tai muihin viesteihin, pois lukien EU:n yleisen tietosuoja-asetuksen mukaiset tietoturvaloukkaukset, joihin sovelletaan Sopimuksessa ja edellä tässä liitteessä määritettyjä määräaikoja. 

6.3 Jos Sopijapuoli laiminlyö tai rikkoo tätä sopimusliitettä, sovellettavaa lainsäädäntöä tai EU:n yleistä tietosuoja-asetusta, Sopijapuolen korvausvastuu on määritelty Sopimuksen lisäksi sovellettavassa lainsäädännössä. Lisäksi tällainen laiminlyönti tai rikkomus voi muodostaa Sopimuksessa tarkoitetun olennaisen sopimusrikkomuksen, jonka seurauksena vastuukunnalla on halutessaan oikeus turvautua Sopimuksessa määriteltyihin oikeussuojakeinoihin. Vähäistä laiminlyöntiä tai rikkomusta ei pidetä olennaisena sopimusrikkomuksena.





Osa II: Henkilötietojen käsittelytoimien kuvaus

Sopijapuolet ovat sopineet, että Toimittaja käsittelee Tilaajan puolesta Sopimuksessa sovitun palvelun toteuttamiseksi seuraavia henkilötietoja:

Henkilötietojen tyypit (valitaan yksi suurimman riskin mukaan):

· Matala riski 
(esim. henkilötietojen käsittely kohdistuu tavanomaisiin yhteystietoihin)

· Keskisuuri riski 
(esim. henkilötietojen käsittely kohdistuu tunnistetietoihin tai tarkkoihin yhteystietoihin)

x Korkea riski 
(esim. henkilötietojen käsittely kohdistuu arkaluontoisiin tietoihin, tarkkoihin sijaintietoihin tai tarkkoihin tunnistetietoihin) 

Henkilötietojen ryhmät (valitaan yksi arkaluontoisimman henkilötiedon mukaan):

· Tavanomaiset henkilötiedot

x Erityiset eli ns. arkaluontoiset henkilötiedot 
(rotu tai etninen alkuperä, poliittinen mielipide, uskonnollinen tai filosofinen vakaumus tai ammattiliiton jäsenyys sekä geneettisten tai biometristen tietojen käsittely henkilön yksiselitteistä tunnistamista varten tai terveyttä koskevien tietojen taikka luonnollisen henkilön seksuaalista käyttäytymistä ja suuntautumista koskevien tietojen käsittely) 

Henkilötietojen käsittelyn kesto (valitaan yksi): 

x Sopimuksen keston ajan

· Muu aika (pp.kk.vvvv-pp.kk.vvvv): ___________________________

Henkilötietojen käsittelyn luonne ja tarkoitus

Jäsenkunta käsittelee henkilötietoja vain Sopimuksen edellyttämässä laajuudessa.

